Kalesi
Kalesi on küla Harjumaal Raasiku vallas. Kalesit on esmamainitud 1241. aastal (Kallis senkau). Küla kuulus 13. sajandil Dünamünde kloostrile (Daugavgrīva kloostrile), hiljem Padise kloostrile kuulunud Raasiku mõisale. Kui Raasikust eraldati u. 1686 Peningi mõis, läks küla selle koosseisu. 19. sajandi lõpul eraldati Peningist Kalesi karjamõis. Karjamõisa maadele 1920. aastatel tekkinud asundus liideti pärast 1940. aastaid külaga.